11. ΠΡΟΕΔΡIΚΟΝ ΔΙΑΤΑΓΜΑ υπ’ αριθ. 352 της 11/18 Μαΐου 1974 (ΦΕΚ Α΄ 138) Περί ιδρύσεως Εργαστηρίων, Σπουδαστηρίων και μετονομασίας Εργαστηρίου παρά τω Εθνικώ Μετσοβίω Πολυτεχνείω. Έχοντες υπ’ όψει: 1)Τας διατάξεις των άρθρων: α)40 (παρ. 1) του Α.Ν. 1477/1938 «περί τροποποιήσεως και συμπληρώσεως των περί οργανισμού του Ε.Μ. Πολυτεχνείου κειμένων διατάξεων», β)των άρθρ. 7 και 9 του Ν.Δ. 175/73 «περί Υπουργικού Συμβουλίου και Υπουργείων», ως ετροποποιήθη και συνεπληρώθη δια του Ν.Δ. 267/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας», 2)την αριθ. 1333/19.1.1974 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ» (ΦΕΚ 51/1974 τεύχ. Β΄), 3)την πρότασιν της Συνελεύσεως των Καθηγητών των Ανωτάτων Σχολών του Ε.Μ. Πολυτεχνείου (συνεδρίαι 10.10.1969 και 9.4.1971) και της Συγκλήτου αυτού (συνεδρία 3.12.1971), 4)την σύμφωνον γνώμην της Διαχειριστικής Επιτροπής της ιδιαιτέρας περιουσίας του Ε.Μ. Πολυτεχνείου (συνεδρίαι 29.10.1969 και 14.4.1971) και 5)την υπ’ αριθ. 162/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρ.1.-Ιδρύονται παρά τω Εθνικώ Μετσοβίω Πολυτεχνείω τα κάτωθι Εργαστήρια και Σπουδαστήρια: Α΄. Δι’ απάσας τας Σχολάς. 1.Εργαστήριον Εφηρμοσμένης Μηχανικής και Φωτοελαστικότητος. 2.Εργαστήριον Ηχοτεχνίας. 3.Σπουδαστήριον Παραστατικής και Προβολικής Γεωμετρίας. 4.Σπουδαστήριον Εφηρμοσμένης Οικονομικής. Β΄. Δια την Ανωτάτην Σχολήν Μηχανολόγων Ηλεκτρολόγων. (Εργαστήριον Ενσυρμάτου Τηλεπικοινωνίας και Ηλεκτροτεχνίας). Το άνω Εργαστήριο καταργήθηκε από το Π.Δ. 573/1981, ΦΕΚ Α΄ 149 (κατωτ. αριθ. 17). Γ΄.Δια την Ανωτάτην Σχολήν Αγρονόμων και Τοπογράφων Μηχανικών. Εργαστήριον υπό τον τίτλον «Κέντρον Παρακολουθήσεως Δορυφόρων». Άρθρ.2.-Το δια του Β.Δ. 132/1962 ιδρυθέν εις βάρος της ιδιαιτέρας περιουσίας του Εθνικού Μετσοβίου Πολυτεχνείου Εργαστήριον Τεχνικών Υλικών και Ηχοτεχνίας, υπαγόμενον εις την Ανωτάτην Σχολήν Πολιτικών Μηχανικών, μετονομάζεται εις Εργαστήριον Τεχνικών Υλικών.

[Source: greek_legal_code_raptarchis | Tokens: 1935]